# Taller Escola Barcelona

Taller Escola Barcelona (TEB), és un Grup Cooperatiu que treballa per aconseguir una vida inclusiva per a les persones amb discapacitat intel·lectual, i donar suport a les seves famílies.

## Orígens i evolució

Els seus orígens se situen, l'any 1965, en la iniciativa d'un grup de famílies, constituïdes en associació de pares de persones amb discapacitat intel·lectual, que el 1968 estableixen el primer taller per a joves i adults en aquesta situació, embrió del que més endavant seria el Taller Escola Barceloneta, un centre ocupacional creat en el districte de Ciutat Vella (Barcelona), registrat com a cooperativa el 30 d'abril de 1974. El nom es va canviar posteriorment per Taller Escola Barcelona quan la cooperativa va posar en marxa tres tallers més a altres barris. L'any 2000 es va convertir en cooperativa de segon grau
El Grup Cooperatiu està format per Taller Escola Barcelona com a cooperativa de segon grau i les cooperatives de primer grau: TEB Barcelona, TEB d'Habitatge, TEB Gestió, TEB Solucions, TEB Verd i TEB Vallès.

## Reconeixements

* L'any 1994 TEB, aleshores encara Taller Escola Barceloneta, va rebre la Creu de Sant Jordi.
* Josep Martínez de Foix, impulsor i primer president de TEB fins al 1982, va ser reconegut amb la Medalla d'Honor de la ciutat de Barcelona el 1997 per la seva defensa i promoció del cooperativisme a la ciutat.
* L'any 2000 la presidenta del Grup TEB, Josi Llorens i Martí, va rebre la Medalla President Macià, atorgada per la Generalitat de Catalunya i posteriorment anomenada Medalla al treball President Macià.
* Per la seva banda, Francesc Martínez de Foix i Llorens, director general del Grup Cooperatiu TEB, va rebre la Creu de Sant Jordi l'any 2012 per la seva tasca d'impuls de diverses iniciatives per a la inserció social, laboral i esportiva de les persones amb disminució psíquica.

## Referències

* 1 2 «Detall de grups d'interès. Grup Cooperatiu TEB». Registre de grupsd'interès. Generalitat de Catalunya. Departament de Justícia. [Consulta: 25 juliol 2017].
* 1 2 3 «Mor als 95 anys Josep Martínez de Foix, primer president del Grup Cooperatiu TEB (Taller Escola Barcelona)». TEB. Arxivat de l'original el 13 de novembre 2017. [Consulta: 25 juliol 2017].
* ↑ «El Grup Cooperatiu Taller Escola Barcelona». Butlletí d'economia cooperativa. Generalitat de Catalunya. Departament de Treball, 10, novembre 2007, pàg. 11-13 [Consulta: 25 juliol 2017].
* ↑ Fernàndez, Anna; Miró, Ivan. L'economia social i solidària a Barcelona (pdf). Barcelona: Ajuntament de Barcelona / La Ciutat Invisible, SCCL, gener 2016, p. 26 [Consulta: 25 juliol 2017].
* ↑ «Cooperatives del grup». TEB grup cooperatiu. [Consulta: 25 juliol 2017].
* ↑ «Taller Escola Barcelona». Gran Enciclopèdia Catalana. Barcelona: Grup Enciclopèdia Catalana.
* ↑ «DECRET 336/2000, de 7 de juliol, de concessió de les medalles i plaques President Macià 2000.». Portal jurídic de Catalunya. [Consulta: 25 juliol 2017].
* ↑ «El Govern distingeix 25 personalitats i 15 entitats amb la Creu de Sant Jordi». Generalitat de Catalunya, 10-04-2012. [Consulta: 25 juliol 2017].

## Enllaços externs

* Martínez de Foix i Llorens, Francesc. «El model català d'integració sociolaboral de persones amb discapacitat intel·lectual. Un cas: el Grup Cooperatiu TEB» (PDF - PowerPoint). Jornada dels economistes 2014 Barcelona, 14-11-2014. Arxivat de l'original el 23 de setembre 2015. [Consulta: 17 juliol 2017].